proxectonos/corpus_dominio_legal_administrativo_tmp huggingface dataset:
18/11/2019 | Administración LocalMunicipal
Aranga
Secretaría - Intervención
Aprobación do padrón de contribuíntes e liquidación do servizo de axuda a domicilio do mes de outubro

Por Resolución da Alcaldía do 13.11.2019 aprobouse o padrón de contribuíntes e liquidación do servizo de axuda no fogar correspondente ao mes de outubro de 2019, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o Xulgado do Contencioso-Administrativo. Todo isto sen prexuízo de calquera outro recurso que os interesados consideren oportuno. Aranga, 13 de novembro de 2019. O alcalde Asdo.: Alberto Platas Álvarez
06/11/2019 | Administración LocalMunicipal
Ribeira
Desmunicipalización lonxa Aguiño-Carreira

Ref/Secretaría Xeral/Antanas Dobon Penalver ANUNCIO Expte. desmunicipalización lonxa Aguiño-Riveira O Pleno da Corporación, na sesión ordinaria celebrada o día 28 de outubro de 2019, aprobou inicialmente o expediente de cesamento na municipalización con monopolio do servizo de lonxa de peixe radicado no porto de Aguiño-Carreira (Riveira). O que faise público por prazo non inferior a treinta días naturais, durante os cales poderán formular observacións os particulares e entidades. Se durante o trámite de información ó público non se presentasen reclamacións, o acordo de aprobación inicial elevarase automaticamente a definitivo. De existir reclamacións ou suxestións, someterase novamente o expediente á aprobación definitiva polo Pleno da Corporación. Riveira, 31 de outubro de 2019. O alcalde-presidente Asdo.: Manuel Ruiz Rivas
06/11/2019 | Administración LocalMunicipal
Ferrol
Intervención
Aprobación inicial da modificación do anexo de subvencións nominativas para o exercicio 2019

EDICTO O Pleno do Concello de Ferrol, en sesión de data 31 de outubro de 2019, aprobou inicialmente a modificación do anexo de subvencións nominativas para o exercicio 2019. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumplirse os trámites previstos no artigo 169 do Real decreto lexislativo 2/2004. No caso de presentarse reclamacións, o Pleno disporá do prazo dun mes para resolvelas. Ferrol, 4 de novembro de 2019. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
06/11/2019 | Administración LocalMunicipal
Muros
Acordo de delegación de competencias na Deputación Provincial da Coruña das funcións de xestión, inspección e recadación voluntaria e executiva do imposto sobre o incremento de valor dos terreos de natureza urbana (IIVTNU)

ANUNCIO Acordo de delegación de competencias na Deputación Provincial da Coruña das funcións de xestión, inspección e recadación voluntaria e executiva do imposto sobre o incremento de valor dos terreos de natureza urbana (IIVTNU) O Pleno do Concello de Muros, en sesión ordinaria celebrada o 30 de outubro de 2019, acordou aprobar inicialmente o acordo de delegación de competencias na Excelentísima Deputación Provincial da Coruña das funcións de xestión, inspección e recadación voluntaria e executiva do imposto sobre o incremento de valor dos terreos de natureza urbana (IIVTNU). Procédese, de acordo co disposto no artigo 49 da LRBRL, á apertura do trámite de información pública e audiencia aos interesados polo prazo mínimo de trinta días para a presentación de reclamacións e suxestións, e posterior resolución das presentadas dentro do prazo e aprobación definitiva polo Pleno da Corporación. No caso de que non fora presentada ningunha, entenderase definitivamente adoptado o acordo ata entón provisional, entrando en vigor a partir do día seguinte ao da publicación do texto íntegro no BOP. En Muros, a 31 de outubro de 2019. A alcaldesa: María Inés Monteagudo Romero
06/11/2019 | Administración LocalMunicipal
Ames
Aprobación definitiva do suplemento de crédito 2/2019

En sesión plenaria celebrada o 26 de setembro de 2019 aprobouse inicialmente ao expediente de suplemento de crédito 2/2019. Durante o prazo de exposición pública de quince días hábiles (Boletín Oficial da Provincia núm.187 de 2 de outubro de 2019) non se presentou ningunha reclamación, polo que o acordo de aprobación inicial do suplemento de crédito 2/2019 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 30 de outubro de 2019 O alcalde José M. Miñones Conde
06/11/2019 | Administración LocalMunicipal
Vedra
Secretaría-Intervención
Aprobación inicial de expediente de modificación de créditos nº 17/2019

O Concello de Vedra, en sesión ordinaria celebrada o 30 de outubro de 2019, aprobou inicialmente o expediente MC 17/2019 de baixa por anulación para o financiamento do remanente de tesouraría negativo obtido na liquidación do orzamento de 2018. O expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Vedra, 31 de outubro de 2019 O Alcalde Asdo. Carlos Martínez Carrillo
06/11/2019 | Administración LocalMunicipal
Noia
Administración Financeira. Intervención
Exposición pública padrón IBI de características especiais, exercicio 2019

Confeccionado e aprobado definitivamente por resolución da concelleira delegada número 2019-2819 de data 30/10/2019, o padrón de suxeitos pasivos do Imposto sobre bens inmobles de características especiais para o exercicio 2019. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 31 de outubro de 2019 A concelleira delegada María Laura Salgado García
06/11/2019 | Administración LocalMunicipal
Rianxo
Secretaría
Aprobación inicial do orzamento e do cadro de persoal de 2019

EDICTO Aprobación inicial do orzamento municipal do Concello de Rianxo para o exercicio 2019 Aprobado inicialmente, en sesión ordinaria do Pleno deste Concello, de data 31 de outubro de 2019, o orzamento xeral, bases de execución e o persoal de persoal funcionario, laboral e eventual para o exercicio económico 2019, con arranxo ao previsto no artigo 169 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, e o artigo 20 do Real Decreto 500/1990, do 20 de abril, exponse ao público o expediente e a documentación preceptiva polo prazo de quince días desde a publicación deste anuncio, para os efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. De conformidade co acordo adoptado o orzamento considerarase definitivamente aprobado, se durante o citado prazo non presenten reclamacións. Rianxo, 4 de novembro de 2019. O alcalde Adolfo Muiños Sánchez
06/11/2019 | Administración LocalMunicipal
Outes
Anuncio de aprobación definitiva de modificación da base de execución número 11 do orzamento xeral do Concello de Outes correspondente ao exercicio 2019

Aprobada inicialmente por acordo do Pleno de data 26 de setembro de 2019, a modificación da base número 11 “Créditos ampliables” de execución do orzamento municipal para o ano 2019, e exposto o expediente ao público por prazo de quince días hábiles previo anuncio publicado no BOP núm.191, de 8 de outubro de 2019, e non téndose presentadas reclamacións ou alegacións á dita modificación, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, enténdese definitivamente aprobada. En Outes, a 30 de outubro de 2019 O alcalde, Manuel González López
06/11/2019 | Administración LocalMunicipal
Vedra
Secretaría-Intervención
Aprobación inicial do Plan Económico-Financeiro 2019/2020

EDICTO Aprobación inicial do Plan Económico Financeiro 2019-2020 De acordo co establecido na Lei Orgánica 2/2012, do 27 de abril, de estabilidade orzamentaria e sostibilidade financeira, o Pleno do Concello de Vedra, en sesión ordinaria celebrada o día 30 de outubro, aprobou o Plan Económico Financeiro 2019-2020 elaborado polo incumprimento da estabilidade orzamentaria e da regra de gasto apreciado na liquidación do orzamento de 2018. Segundo o previsto no artigo 23.4 da Lei Orgánica 2/2012, do 27 de abril, de estabilidade orzamentaria e sostibilidade financeira, deberá darse a estes plans a mesma publicidade que a establecida para os orzamentos da entidade. En efecto, e segundo o previsto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, este acordo exponse ao público, durante o prazo de quince días hábiles contados a partir da publicación deste anuncio no Boletín Oficial da Provincia a efectos da presentación de reclamacións. Transcorrido o dito prazo, o Plan Económico Financeiro será publicado no Boletín Oficial da Provincia a efectos informativos. Vedra, 31 de outubro de 2019. O alcalde Asdo.: Carlos Martínez Carrillo
06/11/2019 | Administración LocalMunicipal
Laxe
Ampliación das áreas delegadas por resolución da Alcaldía núm.496/2019, do 21/06/2019

Vista a Resolución da Alcaldía núm.496/2019, de 21 de xuño de 2019 pola que en exercicio das atribucións conferidas pola Lei 7/1985 de 2 de abril, reguladora das bases de Réxime Local, acórdase a seguinte delegación de áreas: 1.- Delegar no concelleiro e 1º Tenente de Alcalde, Francisco Charlín Oróns, as funcións da área de Deporte e Pesca.2.-Delegar no concelleiro e 2º Tenente de Alcalde, Diego Soto Pereiro, as funcións da área de Mocidade, Festas e Medio Ambiente.3.-Delegar na concelleira, Sandra Mouzo Pouse, as funcións da área de Servizos Sociais, Emprego e Igualdade.4.-Delegar no concelleiro, Eulogio Constantino Castiñeira, as funcións da área de Persoal, Obras e Servizos.5.-Delegar na concelleira, Raquel Lema Allo, as funcións da área Comercio, Hostalaría e Turismo. Considerando que para unha adecuada atención e prestación de servizos faise necesario ampliar as áreas encomendadas, concretamente as relativas a cultura e praias, Esta Alcaldía, en exercizo das atribucións conferidas polos art.23.4 da Lei 7/1985 de 2 de abril, reguladora das bases de Réxime Local, art.61 da Lei 5/1997 de Administración Local de Galicia, e artigo 46 do ROF, ACORDA: Primeiro.- Ampliar as áreas delegadas por Resolución da Alcaldía núm.496/2019, 21/06/2019, ao concelleiro Eulogio Constantino Castiñeira, confirindo atribucións de dirección e xestión da área de praias, pero non a de resolver mediante actos administrativos a terceiros. Segundo.- Ampliar as áreas delegadas por Resolución da Alcaldía núm.496/2019, 21/06/2019, á concelleira Raquel Lema Allo, confirindo atribucións de dirección e xestión da área de cultura, pero non a de resolver mediante actos administrativos a terceiros. Terceiro.- Notifíquese esta Resolución aos interesados e publíquese no Boletín Oficial da Provincia, sen prexuízo da súa efectividade desde o día seguinte ao desta Resolución, dándose conta ao Pleno na primeira sesión que se celebre. En Laxe, 29 de outubro de 2019. O alcalde, A secretaria-interventora, José Luis Pérez Añón Begoña Carrasco García
06/11/2019 | Administración LocalMunicipal
Muros
Anuncio de bases xerais reguladoras para a concesión en réxime de concorrencia competitiva de subvencións dirixidas a asociacións de nais e pais de alumnnos para a realización de actividades de apoio educativo no concello de Muros

ANUNCIO Bases xerais reguladoras para a concesión en réxime de concorrencia competitiva de subvencións dirixidas a asociacións de nais e pais de alumnnos para a realización de actividades de apoio educativo no concello de Muros O Pleno do Concello de Muros, en sesión ordinaria celebrada o 30 de outubro de 2019, acordou aprobar inicialmente as bases xerais reguladoras para a concesión en réxime de concorrencia competitiva de subvencións dirixidas a asociacións de nais e pais de alumnnos para a realización de actividades de apoio educativo no concello de Muros. Procédese de acordo co disposto no artigo 49 da LRBRL, a apertura do trámite de información pública e audiencia aos interesados polo prazo mínimo de trinta días para a presentación de reclamacións e suxestións, e posterior resolución das presentadas dentro do prazo e aprobación definitiva polo Pleno da Corporación. No caso de que non fora presentada ningunha, entenderase definitivamente adoptado o acordo ata entón provisional, entrando en vigor a partir do día seguinte ao da publicación do texto íntegro no BOP. En Muros, a 31 de outubro de 2019. A alcaldesa: María Inés Monteagudo Romero
06/11/2019 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de outubro de 2019

O día 24 de outubro de 2019 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de outubro de 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 30 de outubro de 2019. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
07/11/2019 | Administración LocalMunicipal
Miño
Aprobación definitiva do expediente de modificación orzamentaria nº 2/2019 no orzamento de 2017, prorrogado para 2019, vía suplemento de crédito

O Pleno do Concello de Miño, en sesión extraordinaria celebrada o día 26 de setembro de 2019, aprobou inicialmente o expediente de modificación orzamentaria núm.2/2019, vía suplemento de crédito, no orzamento de gastos de 2017, prorrogado para 2019, por importe total de DOUSCENTOS TRINTA E TRES MIL OITOCENTOS VINTE E DOUS EUROS CON SESENTA E DOUS CENTIMOS (233.822,62 euros). Dito acordo de aprobación inicial estivo exposto ao público polo prazo de 15 días, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2017, prorrogado para o ano 2019, trala entrada en vigor do devandito expediente ascende á cantidade de 7.672.015,35 € no estado de gastos e de 8.483.944,04 € no estado de ingresos, correspondendo a cada capítulo as cantidades que se expresan segundo o seguinte detalle: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir do día seguinte ao desta publicación. Miño, a 31 de outubro de 2019 O alcalde Manuel Vázquez Faraldo
07/11/2019 | Administración LocalMunicipal
Rianxo
Tesourería - Recadación
Anuncio de aprobación provisional da modificación da Ordenanza fiscal núm.9, reguladora da taxa polo servizo de recollida do lixo

Para os efectos do artigo 17 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ó público o acordo provisional da modificación da seguinte ordenanza fiscal: Ordenanza fiscal núm.9, reguladora da taxa polo servizo de recollida do lixo O citado acordo provisional foi adoptado polo Pleno municipal, na sesión ordinaria que tivo lugar o 31 de outubro de 2019. Os interesados lexítimos aos que fai referencia o artigo 18 da citada lei poderán examina-los expedientes na Tesouraría municipal e presenta-las reclamacións que estimen oportunas contra a modificación desta ordenanza fiscais segundo as normas seguintes: a) Prazo de exposición pública e de presentación das reclamacións: 30 días hábiles que contan a partir do seguinte ó día de publicación deste anuncio no Boletín Oficial da Provincia. b) Oficina de presentación: Rexistro municipal do Concello. c) Órgano ante o que presenta-las reclamacións: O Pleno municipal. Rianxo, 04 de noviembre de 2019 O alcalde, Asdo.: Adolfo F. Muíños Sánchez
07/11/2019 | Administración LocalMancomunidades
Mancomunidade de Municipios da Comarca de Ordes
Decreto de delegación de función da presidencia en ausencia

Dna Susana García Gómez, presidenta da Mancomunidade de Municipios da Comarca de Ordes. Visto o sinalado no artigo 21 da Lei 7/1985 reguladora das Bases do Réxime Local. Visto o sinalado no artigo 65 da Lei galega 5/1997 de Administración Local. Visto o sinalado nos artigos 43 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais. Delegar, dende o 6 de novembro de 2019 ata o 18 de novembro de 2019 inclusive, a totalidade das competencia permitidas legalmente no vicepresidente, D. Roberto Rey Martínez. A presente resolución producirá efectos a partir da hora e data da súa sinatura (art.44.2 do Real Decreto 2568/1986, do 28 de novembro). 04/11/2019 Asinado: Susana García Gómez Presidenta
07/11/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución da lista definitiva de admitidos, tribunal e data de celebración das probas para postos de analista programador

ANUNCIO RESOLUCIÓN NÚMERO 38687 DO 31/10/2019 POLA QUE SE APROBA A LISTA DEFINITIVA DE PERSOAS ADMITIDAS E EXCLUÍDAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE ANALISTA PROGRAMADOR (B), SE ANUNCIA DATA, HORA E LUGAR DE CELEBRACIÓN E SE NOMEA TRIBUNAL CUALIFICADOR Rematado o prazo de presentación de reclamacións á lista provisional para participar nas probas selectivas convocadas no BOP n.º 37, do 21 de febreiro de 2019, para a elaboración dunha lista de aspirantes a posibles nomeamentos como persoal funcionario interino e/ou laboral temporal para postos de analista programador (B) e tendo en conta as bases da convocatoria, que foron aprobadas pola Xunta de Goberno de data 8 de febreiro de 2019, ao amparo do artigo 34 da Lei 7/1985, de 2 de abril, de bases de réxime local, RESOLVO: Primeiro. –Aprobar a relación definitiva de persoas admitidas e excluídas do proceso selectivo: Segundo. –Nomear o tribunal cualificador do proceso selectivo que terá a seguinte composición: Terceiro. –Convocar a todas as persoas admitidas, en chamamento único, para a realización do primeiro exercicio que terá lugar o día 27 de novembro, ás 12.00 horas, na Sala Juanjo Gallo da Deputación Provincial (Avda. Porto da Coruña 2, 15003 A Coruña). Coa finalidade de acreditar a súa identidade, as persoas aspirantes deberán acudir co DNI, ou no seu defecto permiso de conducir ou pasaporte. Así mesmo, acudirán provistos de bolígrafo azul ou negro. A presente resolución, que pon fin á vía administrativa, é susceptible de interposición de recurso potestativo de reposición ante o presidente desta Deputación, no prazo dun mes dende a publicación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso-Aministrativo da Coruña, de acordo coa Lei 29/1998, reguladora da xurisdición contencioso-administrativa. Todo isto sen prexuízo de calquera outro que estime procedente. A Coruña, 5 de novembro de 2019. O PRESIDENTE O SECRETARIO PDFR 26013/2019 do 29/07/2019 O DEPUTADO Antonio Leira Piñeiro José Luis Almau Supervia
07/11/2019 | Administración LocalMunicipal
Noia
Secretaría
Aprobación inicial do expediente de concesión de créditos extraordinarios número 6/2019 sobre o orzamento municipal de 2019 prorrogado

Aprobado inicialmente polo Pleno da Corporación, en sesión ordinaria celebrada o 31 de outubro de 2019, o expediente de créditos extraordinarios 6/2019, por importe de 127.600,00€, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 04 de novembro de 2019. O alcalde, José Santiago Freire Abeijón.
07/11/2019 | Administración LocalMunicipal
Ames
Aprobación inicial de suplemento de crédito 3/2019

ANUNCIO Aprobación inicial de suplemento de crédito 3/2019 O Pleno do Concello, en sesión ordinaria celebrada o día 31 de outubro de 2019, acordou a aprobación inicial do expediente n.º 3/2019, na modalidade de suplemento de crédito, por importe de 122.813,97euros. En cumprimento do disposto no artigo 169.1 por remisión do 177.2 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo, non se presentaran alegacións, considerarase aprobado definitivamente. Ames, 5 de novembro de 2019. O alcalde José M. Miñones Conde
07/11/2019 | Administración LocalMunicipal
Narón
Intervención
Edicto de rectificacion do calendario fiscal do contribuínte 2019

EDICTO O concelleiro delegado de Facenda ditou o 29.10.2019 resolución en cuxo punto primeiro se presta aprobación á rectificación do erro material no calendario do contribuínte do exercizo 2019 e cuxo contido literal é o seguinte: 1.º.–Rectificar o erro material do calendario fiscal do contribuínte do exercizo 2019 de modo que onde di: Debe dicir: Narón, 4 de novembro de 2019. A Alcaldesa Asdo.: Marián Ferreiro Díaz
07/11/2019 | Administración LocalMunicipal
Miño
Aprobación definitiva do expediente de modificación orzamentaria n.º 1/2019 no orzamento de 2017, prorrogado para 2019, vía suplemento de crédito

O Pleno do Concello de Miño, en sesión extraordinaria celebrada o día 26 de setembro de 2019, aprobou inicialmente o expediente de modificación orzamentaria núm.1/2019, vía suplemento de crédito, no orzamento de gastos de 2017, prorrogado para 2019, por importe total de CENTO SESENTA E OITO MIL CATROCENTOS SESENTA E TRES EUROS CON VINTE E DOUS CÉNTIMOS (168.463,22 €). Dito acordo de aprobación inicial estivo exposto ao público polo prazo de 15 días, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2017, prorrogado para o ano 2019, trala entrada en vigor do devandito expediente ascende á cantidade de 7.438.192,73 € no estado de gastos e de 8.250.121,42 € no estado de ingresos, correspondendo a cada capítulo as cantidades que se expresan segundo o seguinte detalle: GASTOS INGRESOS O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir do día seguinte ao desta publicación. Miño, a 31 de outubro de 2019. O alcalde Manuel Vázquez Faraldo
07/11/2019 | Administración LocalMunicipal
Muros
Anuncio de aprobación do Plan municipal de prevención e defensa contra incendios forestais

ANUNCIO Aprobación do Plan municipal de prevención e defensa contra os incendios forestais O Pleno do Concello de Muros, en sesión ordinaria celebrada o 30 de outubro de 2019, acordou aprobar o Plan municipal de prevención e defensa contra incendios forestais. Sométese o mesmo a información pública por un prazo de vinte días hábiles, a contar dende a publicación do anuncio no Boletín Oficial da Provincia, a fin de que as persoas que o desexen poidan formular as correspondentes alegacións, observacións e suxestións. Durante o citado prazo a documentación do Plan poderá ser examinada nas dependencias da Casa Consistorial do Concello de Muros, sita no Curro da Praza, n.º 1, en días hábiles e durante o horario de atención ao público. Así mesmo, tamén poderá ser consultado na páxina web do Concello de Muros (http://www.muros. gal). En Muros, a 31 de outubro de 2019. A alcaldesa María Inés Monteagudo Romero
07/11/2019 | Administración de JusticiaJuzgados de Primera Instancia
1ª Instancia 8 A Coruña
Notificación de sentencia, xuizo verbal de desafiuzamento 958/2018Notificación de sentencia, xuizo verbal de desafiuzamento 958/2018

Marie Agnes Gerardo Ariel Abdenbaoui Struck, letrado da administración de xustiza do Xulgado de Primeira Instancia Núm.8 da Coruña, fago saber que no MARIA DALIA MICO KRAWCZYK 958/18 ditouse Sentenza num.90/19 de 12/07/2019 que non pude ser notificada á demandada con NIF XXXXXXXXX, por falecemento. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución poderán interpor un recurso de APELACIÓN no prazo de 20 días consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 04 de novembro do 2019. Marie Agnes Gerardo Ariel Abdenbaoui Struck O letrado da administración de xustiza.
07/11/2019 | Administración LocalMunicipal
Santa Comba
Aprobación definitiva da modificación orzamentaria de transferencia de crédito 15/2019

ANUNCIO DE APROBACIÓN DEFINITIVA DE EXPEDIENTE DE MODIFICACIÓN ORZAMENTARIA SUMARIO Acordo do Pleno do Concello do 27 de setembro de 2019 polo que se aproba o expediente de modificación de créditos núm.15/2019-Pleno do orzamento en vigor, na modalidade de transferencia de crédito entre aplicacións de distintas áreas de gasto, que non afectan a altas e baixas de crédito de persoal. TEXTO En cumprimento do artigo 169.1, por remisión do 179.4, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, ao non haberse presentado alegacións durante o prazo de exposición ao público, quedou automaticamente elevado a definitivo o acordo plenario de aprobación inicial deste Concello, adoptado en data 27 de setembro de 2019, sobre transferencia de créditos entre aplicacións de gastos de distinta área de gasto que non afectan a baixas e altas de créditos de persoal, como segue a continuación: Contra o presente acordo, en virtude do disposto no artigo 171 do Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora de devandita xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, do 5 de marzo, a interposición de devandito recurso non suspenderá por si soa a efectividade do acto ou acordo impugnado. En Santa Comba, a 31 de outubro de 2019. O alcalde David Barbeira García
07/11/2019 | Administración de JusticiaJuzgados de Primera Instancia
1ª Instancia 8 A Coruña
Notificación de sentencia. Xuízo ordinario 821/18

E D I C T O Jinyong Ghergheluca Legupin, letrado da Administración de Xustiza do Xulgado de Primeira Instancia núm.8 da Coruña, fago saber que no GABRIEL ADRIAN BOCAI FELICI 821/18 ditouse sentenza núm.153/19, do 22/10/2019, que non puido ser notificada aos demandados, con NIF XXXXXXXXX e NIE XXXXXXXXX, por estar en paradoiro descoñecido. A dita resolución procesual atópase na oficina xudicial deste órgano (r/ Monforte, s/n; 4.ª planta, na Coruña), onde o interesado poderá ter coñecemento íntegro do acto. Contra a dita resolución poderán interpor un recurso de APELACIÓN no prazo de 20 días consonte co establecido na Lei de axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 04 de novembro do 2019. Jinyong Ghergheluca Legupin O letrado da Administración de Xustiza
07/11/2019 | Administración LocalMunicipal
Narón
Intervención
Aprobación inicial do expediente de modificación de crédito n.º 22/2019: subexpediente n.º 01/2019 de suplemento de crédito

EDICTO O Pleno do Concello, en sesión ordinaria celebrada o día 31 de outubro de 2019, aprobou inicialmente o expediente de modificación de créditos n.º 22/2019: subexpediente n.º 01/2019 de suplemento de crédito, dentro do vixente orzamento muncipal, financiado co remanente de tesourería para gastos xerais procedente da liquidación do ano 2018, por un importe total de CINCUENTA E OITO MIL SETECENTOS TRINTA E OITO EUROS CON VINTE E CINCO CÉNTIMOS (58.738,25 €). O devandito expediente permanecerá exposto ao público durante o prazo de quince días hábiles, contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 4 de novembro de 2019. A alcaldesa Asdo.: Marián Ferreiro Díaz
07/11/2019 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia do mes de outubro/2019

EDICTO Por Decreto da Alcaldía de data de hoxe aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de outubro/2019. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – PReposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – PContencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse ó público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 5 de novembro de 2019 ao 15 de xaneiro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a catro de novembro de 2019. O alcalde Manuel Ruiz Rivas
07/11/2019 | Administración LocalMunicipal
Narón
Intervención
Edicto aprobación inicial do expediente de modificación das ordenanzas fiscais e prezos públicos para o ano 2020

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópanse expostos ao público: Os expedientes de modificación das seguintes ordenanzas fiscais: O. F nº 6 reguladora do Imposto sobre construcións, instalacións e obras. O. F. nº 8 reguladora da taxa da rede de sumidoiros. O. F nº 9 reguladora da taxa pola subministración de auga potable. O. F O. F nº 10 reguladora da taxa por recollida de refugallos sólidos urbanos. O. F nº 12 reguladora da taxa por licenza de apertura e verificación de establecementos. O. F nº 13 reguladora da taxa por utilización das instalacións deportivas. O. F nº 20 reguladora da taxa por licenzas urbanisticas. O. F nº 31 reguladora do prezo público por prestación de servizos na máquina fotocopiadora. O. F nº 32 reguladora do prezo público pola prestación de servizos coas máquinas ferramentas de propiedade municipal os particulares que o soliciten. O. F nº 34 reguladora do prezo público pola prestación do servizo de transporte adaptado para persoas dependentes. O. F nº 36 reguladora do prezo público por utilización do centro de limpeza e desinfección de vehículos de gando na feira do trece. O. F nº 37 reguladora do prezo público por utilización do sistema municipal de préstamo de bicicletas. O expediente de derrogación da Ordenanza fiscal nº 33 reguladora do prezo público por servizos prestados polos centros comunitarios Casas da Mariña e Manuela Pérez Sequeiro e aprobación do establecemento e ordenación da Ordenanza reguladora polos servizos prestados polos centros comunitarios integrados Casas da Mariña, Bernardo Jesus Mcfadden Nelu e Centro de Día. Aprobados provisionalmente os expedientes anteriores polo Concello Pleno en data 31 de outubro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán examinar os expedientes e presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 4 de novembro de 2019 A alcaldesa- presidenta Marián Ferreiro Díaz
07/11/2019 | Administración LocalMunicipal
Zas
Anuncio de aprobación inicial de modificación da Ordenanza fiscal reguladora do imposto de bens inmobles

Aprobada provisionalmente polo Pleno deste Concello, na sesión de data 6 de novembro de 2019, a modificación da Ordenanza fiscal reguladora do imposto de bens inmobles De conformidade co disposto no artigo 17 do TRLFL, sométese a información pública polo prazo de trinta días, a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, o acordo ata entón provisonal, considerarase elevado a definitivo. En Zas, a 6 de novembro de 2019. O alcalde Asdo.: Manuel Muiño Espasandín
07/11/2019 | Administración LocalMunicipal
Mugardos
Padróns do servizo de axuda no fogar de setembro 2019

Anuncio de cobranza do padrón do mes de setembro de 2019 do SAF a través do programa básico e da Lei da dependencia Anuncio de cobranza A resolución da Alcaldía 1222 do 04/11/2019 aprobou os padróns fiscais correspondentes ao mes de setembro do exercicio 2019 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, Xeral tributaria. Mugardos, 4 de novembro de 2019. A alcaldesa María del Pilar Díaz Otero
07/11/2019 | Administración LocalMunicipal
Oleiros
Orde Pública
Vehículos retirados polo guindastre municipal en situación de abandono

Existindo diversos vehículos retirados polo guindastre municipal, por actuación da Policía Local, por infracción administrativa de tráfico, e dado que segundo o disposto no artigo 106.1 do RDL 6/2015, do 30 de outubro, do texto refundido da Lei de tráfico, circulación de vehículos a motor e seguridade vial, presumirase racionalmente o abandono dos vehículos cando transcorran máis de dous meses dende que o vehículo se deposite trala súa retirada da vía pública pola autoridade competente e dado que nestes casos a mesma disposición normativa indica que os vehículos terán o tratamento de residuo sólido urbano de acordo coa lexislación medioambiental correspondente, de xeito que se poderá ordear o traslado do vehículo a un centro autorizado de tratamento de vehículos para a súa posterior destrución e descontaminación. O mesmo artigo sinala que con anterioridade á orde de traslado ao vehículo, a administración requerirá ao titular advertíndolle que, de non proceder a súa retirada no prazo dun mes, procederase ao seu traslado ao centro autorizado de tratamento. Considerando que os vehículos que se relacionan foron retirados polo servizo municipal de guindastre do xeito antedito: No uso das facultades que teño atribuídas pola Alcaldía mediante o seu decreto de delegación núm.2019002619, do 20 de xuño, resolvo: Primeiro. –Requirir aos propietarios dos vehículos arriba referidos para que no improrrogable prazo dun mes, contado dende o seguinte ao da publicación deste anuncio, retiren, previo pagamento da taxa que corresponda, os vehículos da súa propiedade depositados na nave da concesionaria do servizo de guindastre municipal, sito en rúa A Barcala núm.5, O Temple, Cambre, facéndolles saber que no caso contrario o Concello queda habilitado para que os trate como residuos sólidos urbanos, co traslado ao centro autorizado de tratamento ou a substitución do tratamento residual do vehículo prevista no artigo 106.3 do RDL 6/2015, do 30 de outubro. Segundo. –Publicar anuncio deste acordo no Boletín Oficial da Provincia da Coruña. Oleiros, 29 de outubro de 2019. A primeira tenente de alcalde delegada de Interior Asdo.: María José Varela Neira
07/11/2019 | Administración LocalMunicipal
Santa Comba
Aprobación definitiva da modificación orzamentaria de crédito extraordinario 1/2019CE

ANUNCIO DE APROBACIÓN DEFINITIVA DE EXPEDIENTE DE MODIFICACIÓN ORZAMENTARIA En cumprimento do artigo 169.1, por remisión do 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegacións durante o prazo de exposición ao público, queda automaticamente elevado a definitivo o acordo plenario de data 27 de setembro de 2019 sobre o expediente de modificación de créditos núm.1/2019CE, do orzamento en vigor, na modalidade de crédito extraordinario financiado con cargo a novos ingresos, que se fai público resumido por capítulos: ESTADO DE GASTOS ESTADO DE INGRESOS Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, do 20 de abril, polo que se desenvolve o Capítulo I do Título VIN da Lei 39/1988, do 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A inexistencia no estado de gastos do orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente acordo, en virtude do disposto no artigo 113 da Lei 7/1985, do 2 de abril, Reguladora das Bases do Réxime Local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 29/1998, do 13 de xullo, reguladora de devandita xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado. Santa Comba, 31 de outubro de 2019. O alcalde David Barbeira García
07/11/2019 | Administración LocalMunicipal
Arteixo
Secretaría Xeral
Publicación das listaxes definitivas de axudas ao estudo para familias con descendentes escolarizados da liña 1 (comedor) curso escolar 2019/2020

Están publicadas na web municipal (www.arteixo.org) e no taboleiro de edictos do Concello, as listaxes definitivas de axudas ao estudo da liña 1 (comedor) curso 2019/2020 aprobadas mediante Decreto 2565/2019 o día 28 de outubro de 2019. As persoas interesadas poderán interpoñer recurso de reposición contra o presente acordo no prazo dun mes contado desde o día seguinte á publicación do presente anuncio da publicación da listaxe perante o mesmo órgano que o ditou. Arteixo, 30 de outubro de 2019 Asdo.- Inés Ramos Álvarez - Concelleira delegada en materia de Igualdade, Servizos Sociais, Sanidade e Educación
07/11/2019 | Administración LocalMunicipal
Dodro
Anuncio da exposición pública do padrón da taxa polos servizos de abastecemento de auga, rede de sumidoiros e depuración, 3º trimestre de 2019

A Xunta de Goberno Local, na sesión extraordinaria do día 23 de outubro de 2019, acordou aprobar o padrón da taxa polos servizos de abastecemento de auga, rede de sumidoiros e depuración correspondente ao 3º trimestre de 2019, elaborado pola empresa concesionaria do dito servizo. O referido padrón estará a disposición do público nas oficinas do Concello, en horario de 9 a 14 horas, de luns a venres, durante o prazo de 15 días hábiles, que comezarán a contar o día seguinte ao da publicación deste anuncio no Boletín Oficial da Provincia, para que as persoas interesadas poidan examinalo e, no seu caso, formular as reclamacións que estimen oportunas. Poderá interporse, perante o Concello de Dodro, o recurso de reposición previo ao contencioso-administrativo regulado no artigo 14.2 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 53 da OXRI, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. A repercusión do canon da auga poderá ser, así mesmo, obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro, 30 de outubro de 2019 O alcalde Francisco Xabier Castro Tourís